CELEX: 32022D0252
Language: lv
Date: 2022-02-21 00:00:00
Title: Komisijas Īstenošanas lēmums (ES) 2022/252 (2022. gada 21. februāris), ar ko Īstenošanas lēmumu (ES) 2020/1167 groza, lai precizētu testēšanas prasības, kas piemērojamas efektīvam 48 V motorģeneratoram, kurš integrēts pārnesumkārbas korpusā un apvienots ar 48 V/12 V līdzstrāvas pārveidotāju (Dokuments attiecas uz EEZ)

22.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 41/33
               
            
         KOMISIJAS ĪSTENOŠANAS LĒMUMS (ES) 2022/252
         (2022. gada 21. februāris),
         ar ko Īstenošanas lēmumu (ES) 2020/1167 groza, lai precizētu testēšanas prasības, kas piemērojamas efektīvam 48 V motorģeneratoram, kurš integrēts pārnesumkārbas korpusā un apvienots ar 48 V/12 V līdzstrāvas pārveidotāju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2021. gada 24. maijā piegādātājs ZF Friedrichshafen AG (“pieteikuma iesniedzējs”) iesniedza pieteikumu uz tehnoloģijas, ko izmanto efektīvā 48 V motorģeneratorā ar 48 V/12 V līdzstrāvas pārveidotāju, apstiprināšanu par inovatīvu tehnoloģiju, kuru paredzēts izmantot noteiktos hibrīdelektriskos vieglajos pasažieru automobiļos un vieglajos komerciālajos transportlīdzekļos bez ārējas uzlādes (NOVC-HEV).
                  
               
                     (2)
                  
                  
                     Tehnoloģija, ko izmanto efektīvos 48 V motorģeneratoros ar 48 V/12 V līdzstrāvas pārveidotāju, kurus paredzēts izmantot tāda paša tipa NOVC-HEV, kā norādījis pieteikuma iesniedzējs, ar Komisijas Īstenošanas lēmumu (ES) 2020/1167 (2) ir apstiprināta par inovatīvu tehnoloģiju atbilstoši Regulai (ES) 2019/631.
                  
               
                     (3)
                  
                  
                     Tehnoloģija, ko pieteikuma iesniedzējs norādījis pieteikumā, ir ar pārnesumkārbas ieejas vārpstu tieši savienots motorģenerators, t. i., “integrēts starterģenerators”, kas ļauj samazināt mehāniskos zudumus starp piedziņas avotu un ģeneratoru. Tas darbojas tikai iekšdedzes motora apgriezienu diapazonā.
                  
               
                     (4)
                  
                  
                     Ir konstatēts, ka pieteikuma iesniedzēja norādītā tehnoloģija nodrošina augstu efektivitātes līmeni, un būtu jāuzskata, ka tā nodrošina tādu pašu funkcionalitāti kā tā, kas apstiprināta ar Īstenošanas lēmumu (ES) 2020/1167. Tāpēc tā būtu jāuzskata par inovatīvu tehnoloģiju, kurai var piemērot ekoinovācijas kodu 32.
                  
               
                     (5)
                  
                  
                     Piemērojama ir Īstenošanas lēmumā (ES) 2020/1167 noteiktā testēšanas metode, izņemot motorģeneratora efektivitātes mērīšanai izmantojamos rotācijas ātrumus un rotācijas ātrumus darba punktā, kuri jāpielāgo, ņemot vērā pieteikuma iesniedzēja norādītos specifiskos tehniskos raksturlielumus.
                  
               
                     (6)
                  
                  
                     Tāpēc Īstenošanas lēmuma (ES) 2020/1167 pielikumā izklāstītā testēšanas metode būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2020/1167 pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 21. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas lēmums (ES) 2020/1167 (2020. gada 6. augusts) par tehnoloģijas, kas izmantota efektīvā 48 V motorģeneratorā kopā ar 48 V/12 V līdzstrāvas pārveidotāju, apstiprināšanu par inovatīvu tehnoloģiju izmantošanai ar parastu iekšdedzes motoru aprīkotos un dažos hibrīdelektriskos vieglajos pasažieru automobiļos un vieglajos komerciālajos transportlīdzekļos saskaņā ar Eiropas Parlamenta un Padomes Regulu (ES) 2019/631 (OV L 258, 7.8.2020., 15. lpp.).
      
      
         
            PIELIKUMS
            Īstenošanas lēmuma (ES) 2020/1167 pielikumu groza šādi:
            
                        1)
                     
                     
                        pielikuma 2.1. punktu groza šādi:
                        
                                    a)
                                 
                                 
                                    otro un trešo daļu aizstāj ar šādu:
                                    “Ražotājs iesniedz tipa apstiprinātājai iestādei pierādījumus par to, ka 48 V motorģeneratora rotācijas ātruma diapazoni ir tādi paši kā 1. tabulā vai 1.a tabulā, vai ekvivalenti tiem.
                                    48 V motorģeneratora lietderības koeficientu nosaka, pamatojoties uz mērījumiem katrā no 1. tabulā vai 1.a tabulā norādītajiem darba punktiem.”;
                                 
                              
                                    b)
                                 
                                 
                                    iekļauj šādu piekto daļu:
                                    “Ja motorģeneratoru uzstāda vieglajos pasažieru automobiļos vai vieglajos komerciālajos transportlīdzekļos, kas atbilst 1. panta a) punkta ii) apakšpunktā noteiktajām prasībām, un tas ir tieši savienots ar pārnesumkārbas ieejas vārpstu (t. i., kā integrēts starterģenerators), rotācijas ātrumus un rotācijas ātrumus darba punktā nosaka saskaņā ar 1.a tabulu.”;
                                 
                              
                                    c)
                                 
                                 
                                    pēc 1. tabulas pievieno šādu 1.a tabulu:
                                    
                                       “1.a tabula
                                    
                                    
                                       Darba punkti
                                    
                                    
                                                Darba punkts
                                                i
                                             
                                             
                                                Izturēšanas laiks
                                                (s)
                                             
                                             
                                                Rotācijas ātrums
                                                ni (min-1)
                                             
                                             
                                                Rotācijas ātrums darba punktā
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”